description: По повод закупуването на частни гори от държавата, с цел те да бъдат съхранени и опазени за бъдещите поколения, Ели Величкова – държавен експерт в МЗХ, каза в „Преди всички“, че Министерство на земеделието и храните е на финален етап по първите процедури на закупуване на...

title: 1113 собственици на гори са заявили желание да продадат имота си на държавата

maintext:
play
pause
stop
mute
unmute
max volume / Интервю на Веселина Миланова с Ели Величкова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
По повод закупуването на частни гори от държавата, с цел те да бъдат съхранени и опазени за бъдещите поколения, Ели Величкова – държавен експерт в МЗХ, каза в „Преди всички“, че Министерство на земеделието и храните е на финален етап по първите процедури на закупуване на частни гори и към момента има над 100 сключени сделки от шестте предприятия, като две от тях са напълно приключили с оформянето на документите и сделките. Това са Югоизточно държавно предприятие и Южноцентрално държавно предприятие - Смолян. Величкова посочи и колко души са проявили желание да продадат горите си на държавата:
Общият брой на заявленията от собственици, които сме получили тази година, е 1113 заявления, които са различни в различните шест предприятия и това е понятно, защото собствеността на частните гори е различна.
Собствениците на частни гори са над 650 хиляди. Държавата обаче не може да отговори на всички желаещи да продадат горите си, предвид отделените около 700 хиляди лева, така че тези 1113 заявления не са малко, каза още Величкова.
Тя припомни още веднъж критериите, на които трябва да отговарят имотите:
Те са три: Имотът граничи ли с държавни горски територии или не; Изпълнява ли специални функции или не; Каква е самата площ на имота. Сделки с площ на имотите над 5 хектара изобщо не се сключват, като и най-малките имоти, под 1 декар, също получават минимум точки – 0. Имотът да изпълнява специални функции означава – водохранни, около хижи, против ерозия… Специалните функции са регламентирани по закона за горите. Такъв имот е предпочитан.
Още можете да чуете в звуковия файл.


description: Пътнически автобус падна в пропаст край град Синоп, в северната част на Турция, предаде съобщи вестник "Милиет". По данни на изданието, загинали са петима, има и ранени. Работата на службите за спешна помощ беше затруднена от силния снеговалеж в района на катастрофата....

maintext: Двама младежи са спасени в подножието на Белинташ, в района на високопланинското село Врата, съобщиха от Районната противопожарна служба в Асеновград. Сигналът за бедстващите е бил подаден вчера около 16.30 часа на телефон 112. Колата, с която пътували момче и момиче на 20 години, се отклонила от пътя и заседнала в преспите, а те тръгнали да се спасяват..

fasttext_language: bg


description: Божидара Велчева е на 26 години, завършила е музикална педагогика в Софийския университет „Св. Климент Охридски“ с профил народно пеене. Тя е незряща и това ѝ пречи да си намери работа. Учила е и в специализираното училище за слепи "Луи Брайл". Започнала да си подава...

title: Млада учителка по музика не може да се намери работа, защото е незряща

maintext:
play
pause
stop
mute
unmute
max volume / Интервю на Силвия Великова с Божидара Велчева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Божидара Велчева
За мен българите са като че ли с малко по-изостанало разбиране. Не могат да приемат такива хора. Те си представят, че тъй като има специализирани институции за незрящи или за хора с друг тип проблем, ние трябва да работим или в специализирано училище, или няма как да работим. Според мен това не е правилно и трябва да се промени.
Колкото и да е трудно, искам да продължа да се боря е да успея. Искам да работя и да се чувствам пълноценна. Искам да преподавам на децата тук. Колкото и да е трудно, вярвам, че чудото някога ще стане.
След като се говорят толкова негативни неща, които мен всъщност ме мотивират, защо в крайна сметка се допуска такива хора да завършват
е на 26 години, завършила е музикална педагогика в Софийския университет „Св. Климент Охридски“ с профил народно пеене. Тя е незряща и това ѝ пречи да си намери работа. Учила е и в специализираното училище за слепи "Луи Брайл".Започнала да си подава автобиографията и потенциалните работодатели или изобщо не се свързвали с нея, или отчитайки факта, че е незряща, директно ѝ отказвали работата. Пред "Хоризонт" младата жена сподели:Божидара е писала до редица институции и нещата ѝ изглеждат като "прехвърляне на топката". Чувства се отчаяна, но не се отказва:, пита се Божидара.
Цялата история на Божидара Велчева чуйте в звуковия файл.


authors:
Николай Христов
Автор

description: През трите почивни дни - от 23-ти до 26-и декември,  в София са станали 9 тежки катастрофи и 400 по-леки. Данните съобщи началникът на КАТ "Пътна полиция" в столицата Тенчо Тенев:Имаме за съжаление една убита жена, пътничка в един автомобил и 11 ранени граждани от...

title: През трите почивни дни в София са станали 9 тежки катастрофи

maintext: През 2016 година 66,7 процента от домакинствата в Старозагорска област са имали достъп до интернет в жилищата си при 63,5 на сто за страната. Това показват данните от проведено изследване от Националния статистически институт, които отчитат ръст в използването на интернет в региона в сравнение с миналата година. Анкетирани са 4 173 домакинства и 9..


description: Повечето германци са съгласни да се засилват мерките за сигурност, включително да се разполагат видеокамери на обществени места. Това показва проучване на социологическата агенция "ЮГов". То е извършено след нападението с камион срещу коледен базар в Берлин и показва, че...

maintext:
Повечето германци са съгласни да се засилват мерките за сигурност, включително да се разполагат видеокамери на обществени места.
Това показва проучване на социологическата агенция "ЮГов". То е извършено след нападението с камион срещу коледен базар в Берлин и показва, че 60 на сто от анкетираните подкрепят засилено видеонаблюдение.
73 на сто приемат увеличаване на полицейските сили.
Коледният базар край Мемориалната църква "Кайзер Вилхелм" в германската столица не е бил наблюдаван от камери по време на атаката.


authors: Венелина Попова - Кор. На Бнр В Стара Загора

description: През 2016 година 66,7 процента от домакинствата в Старозагорска област са имали достъп до интернет в жилищата си при 63,5 на сто за страната. Това показват данните от проведено изследване от Националния статистически институт, които отчитат ръст в използването на интернет в региона ...

title: 66,7% от домакинствата в Старозагорско имат достъп до интернет в жилищата си

maintext:
През 2016 година 66,7 процента от домакинствата в Старозагорска област са имали достъп до интернет в жилищата си при 63,5 на сто за страната. Това показват данните от проведено изследване от Националния статистически институт, които отчитат ръст в използването на интернет в региона в сравнение с миналата година.
Анкетирани са 4 173 домакинства и 9 444 лица на възраст от 16 до 74 години в страната, избрани на случаен принцип.
Старозагорска област е на 8-мо място в страната по относителен дял на домакинствата с достъп до интернет през годината, по напред са градове като Варна, Русе и Враца, най-малък е този дял в Кърджали – 57 процента. През отиващата си година хората на възраст между 16 и 74 години използват интернет всеки ден или поне веднъж седмично, мъжете са по-активни, отколкото жените.
От хората с висше образование 85,4 на сто използват редовно глобалната мрежа, от тези със средно образование - 65, 7 на сто и едва 34 процента от лицата с основно или по-ниско образование. От услугите на електронното правителство в България през последните 12 месеца в областта са се възползвали 16 процента от анкетираните.


description: Два от националните отбори по волейбол тренират и по празниците, защото им предстоят важни състезания – световни квалификации. От 5 януари тимът ни за девойки до 20 години трябваше да играе в Анкара срещу тима на домакините, Австрия и Финландия, но от австрийската и...

maintext:
Националните отбори по волейбол за подрастващи с тренировки и в празничните дни
Два от националните отбори по волейбол тренират и по празниците, защото им предстоят важни състезания – световни квалификации. От 5 януари тимът ни за девойки до 20 години трябваше да играе в Анкара срещу тима на домакините, Австрия и Финландия, но от австрийската и финландската федерация отказаха участие. Според регламента победителите в четирите квалификационни групи и трите най-добри втори отбора се класират за втората фаза – турнир през месец май в Русия с 8 държави, където два тима ще спечелят визи за шампионата догодина в Мексико.
play
pause
stop
mute
unmute
max volume / Димо Тонев - старши треньор на нО по волейбол за девойки до 20 години Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Световна квалификация предстои и за младежкия ни отбор до 21 години, мачовете са в столичната зала "Христо Ботев", а съперници на нашите от 6 януари са отборите на Франция и Дания. Системата на класиране за световното е същата като при девойките.


description: В началото на петъчната азиатска търговия еврото поскъпна само за броени минути с над 2 цента спрямо щатския долара, достигайки триседмичен връх около 1,0700 нивото. Според повечето участници на валутните пазари основна причина за това рязко движение е много тънката и...

title: Рязко мистериозно поскъпване на еврото и спад на долара в последния за годината ден на търговия

maintext:
В началото на петъчната азиатска търговия еврото поскъпна само за броени минути с над 2 цента спрямо щатския долара, достигайки триседмичен връх около 1,0700 нивото.
Според повечето участници на валутните пазари основна причина за това рязко движение е много тънката и неликвидна търговия в последния работен ден на настоящата година и особено в началото на азиатска сесия, когато неколцина играчи са закрили част от "дългите" си доларови позиции. Това от своя страна доведе до отскок на еврото над 1,0500 нивото, при което бяха активирани т.нар. "стопове на къси позиции" в единната валута. Благодарение на много малката както по обем, така и откъм реални участници търговия еврото поскъпна за двадесетина минути с над 2 цента към 1,0700 долара - негово най-високо ниво от 8-и декември насам, след което обаче бяха изтрити голяма част от тези печалби и в началото на европейската търговия то върна назад към 1,0500 нивото, като е на път да приключи настоящата година със загуба от около 3% спрямо щатската валута.
Първоначалната слабост на долара спрямо еврото се отрази негативно за "зелените пари" и спрямо останалите основни валути, като общият индекс на долара се понижи с 0,3% към 102,40 пункта, отстъпвайки от многогодишния си връх от 103,65 пункта, достигнат на 20-и декември (най-високо ниво от януари 2003-а година насам).
Въпреки това индексът на долара е на път да приключи годината с повишение от 3,8 на сто спрямо останалите шест водещи валути (евро, йена, британска лира, швейцарски франк, австралийски и канадски долари) благодарение най-вече на неговото рязко поскъпване след избирането на Доналд Тръмп за следващия президент на САЩ. Редица анализатори, икономисти и участници на финансовите пазари продължават да очакват, че новата американска администрация, която ще встъпи в длъжност към края на януари, ще провежда активни политики в подкрепа на икономическия растеж, които обаче ще доведат и до рязко повишение на инфлацията, принуждавайки по този начин Федералният резерв да вдигане поне на три пъти основната си лихва през следващата година.


description: Руският външен министър Сергей Лавров каза днес, че сирийското правителство преговаря с опозицията преди евентуални мирни преговори в Казахстан. Лавров не каза обаче къде се водят разгпворите и кои опозиционни групи участват.  От Висшия преговорен комитет, в който членуват...

title: Лавров: Сирийското правителство преговаря с опозицията за евентуални мирни преговори в Казахстан

maintext: Руският външен министърказа днес, че сирийското правителство преговаря с опозицията преди евентуални мирни преговори в Казахстан. Лавров не каза обаче къде се водят разгпворите и кои опозиционни групи участват.От Висшия преговорен комитет, в който членуват въоръжени групировки и политически опозиционери на президента, обявиха, че не знаят за подобно нещо.Русия, Иран и Турция заявиха миналата седмица готовност да помогнат за сключването на мирно споразумение, след като външните им министри се срещнаха в Москва.Руският президентказа, че трите страни и Асад са дали съгласието си да бъдат организирани нови преговори за Сирия в казахстанската столица Астана.


authors:
Майя Динева
Автор

description: В последната сутрин на 2016 година ви предлагаме да чуете „Джак и Мери в Страната на Крадците” – приказка, разказана от Анди Джоунс. Тази прекрасна история се е родила в Сейнт Джоунс, Нюфаундленд, Канада – доста студен кът от Канада, а толкова топла приказка! Джак и Мери са...

title: Победители с нежни сърца

maintext:
В последната сутрин на 2016 година ви предлагаме да чуете „Джак и Мери в Страната на Крадците” – приказка, разказана от Анди Джоунс. Тази прекрасна история се е родила в Сейнт Джоунс, Нюфаундленд, Канада – доста студен кът от Канада, а толкова топла приказка! Джак и Мери са смели и малко сурови, особено Мери и особено когато й се налага, но сърцата им са добри и нежни, затова те ще се влюбят, ще се оженят, ще забогатеят, ще са много щастливи. Нооо... когато си в Страната на крадците обикновено около тебе има много крадци. Ето защо на Джак и Мери ще им се случат големи неприятности, ще загубят всичко, а после... Слушайте, за да разберете какво ще им се случи после. Но най-вече слушайте, за да научите как победителите с големи сърца никога не се предават.
За да звучи хубаво тази приказка, преведе я Даниела Манолова, а в студиото ни работиха артистите: Илия Добрев, Йоана Буковска, Екатерина Стоянова, Веселин Мишев, Иван Налбантов, Николай Антонов и Любомир Сапунджиев.
Автор на музиката и постановката е Гаро Ашикян.
събота, 31 декември, от 7.15 часа


authors: Здравка Маслянкова - Кор. На Бнр Във В. Търново

description: Четири професионални гимназии във Велико Търново ще бъдат изцяло обновени със средства от европейската програма "Региони в растеж". Изцяло обновени ще бъдат материалните бази на Професионална гимназия по строителство, архитектура и геодезия "Ангел Попов“ ,...

title: Четири професионални гимназии във Велико Търново ще бъдат обновени с европейски средства

maintext:
Четири професионални гимназии във Велико Търново ще бъдат изцяло обновени със средства от европейската програма "Региони в растеж".
Изцяло обновени ще бъдат материалните бази на Професионална гимназия по строителство, архитектура и геодезия "Ангел Попов“ , Старопрестолна гимназия по икономика, Професионална гимназия по туризъм "Д-р Васил Берон“ и Професионална гимназия по електроника "Александър Степанович Попов“. Дейностите предвиждат саниране на сградите на училищата, подменяне на отоплителните и електрическите инсталации, водоснабдителната и канализационна мрежа, ремонт на спортните площадки.
Общо 17 професионални училища ще бъдат ремонтирани по договора на просветното министерство за 19 милиона лева в пет области.


description: Барселона победи италианския Емпорио Армани от Милано със 89:75т. у дома в мач от Евролигата. Победата е първа следе етри последователни загуби в турнира. Каталунците поставиха клубен рекорд по асистенции в Евролигата с общо 30, а отбелязаните 32 точки в първата част са...

title: "Барселона" с Везенков прекъсна серията си от загуби в Евролигата

maintext:
Барселона победи италианския Емпорио Армани от Милано със 89:75т. у дома в мач от Евролигата.
Победата е първа следе етри последователни загуби в турнира.
Каталунците поставиха клубен рекорд по асистенции в Евролигата с общо 30, а отбелязаните 32 точки в първата част са най-доброто им постижение за сезона в турнира.
Александър Везенков игра малко повече от 22 минути.
21-годишното крило за пореден път показа израстването си и бе един от най-добрите за победителите, реализирайки 13 точки - 4/4 за 2 точки, 1/4 за 3 точки и 2/2 от наказателната линия. Везенков овладя 4 борби, направи 3 асистенции, отне 1 топка и сбърка само веднъж за коефициент на полезно действие 18.
Анте Томич бе №1 в целия мач с 19 точки, 6 борби и 5 асистенции при стрелба от игра 9/10. Тайриз Райс записа "дабъл-дабъл" с 10 точки и 11 асистенции, докато Петери Копонен вкара 5/7 от тройката за 16 минути и завърши с 15 точки. Хуан Карлос Наваро бе в стартовите пет за първи път този сезон и приключи с 8 точки за точно 20 минути.
Барселона има 6 победи и 8 загуби кръг преди средата на редовния сезон. Тимът от Милано е с 4-10.


description: Мениджърът на "Ливърпул" Юрген Клоп е уверен, че отборът му може да се пребори за титлата в Англия още този сезон.Ливърпул не е ставал шампион от 1989 година. Засега се справяме добре. Защо да не опитаме да спечелим титлата още този сезон? Имаме добър отбор, собствениците не...

title: Клоп: Можем да спечелим титлата на Англия

maintext:
Мениджърът на "Ливърпул" Юрген Клоп е уверен, че отборът му може да се пребори за титлата в Англия още този сезон.
Ливърпул не е ставал шампион от 1989 година. Засега се справяме добре. Защо да не опитаме да спечелим титлата още този сезон? Имаме добър отбор, собствениците не искат да продават основните играчи. Трябва да използваме този шанс. Ливърпул има добро настояще и светло бъдеще. За да станем шампиони, ни трябва късмет и да нямаме контузии, каза Клоп пред Скай Спортс.
"Ливърпул" заема второ място във Висшата лига на 6 точки след лидера "Челси".


description: Европа е неподготвена за мащаба на терористичните нападения, които я заплашват, а 2017-та ще доведе до нови кръвопролития. Това предупреждение на председателя на холандската Партия на свободата Герт Вилдерс, цитира вестник "Дейли Експрес". Турската преса съобщава, че ...

title: Акценти от чуждестранния печат

maintext:
Европа е неподготвена за мащаба на терористичните нападения, които я заплашват, а 2017-та ще доведе до нови кръвопролития. Това предупреждение на председателя на холандската Партия на свободата Герт Вилдерс, цитира вестник "Дейли Експрес".
Турската преса съобщава, че Анкара никога няма да позволи създаването на нова държава на територията на Северна Сирия. Изданието "Дейли сабах", се позовава на думи на турския президент Реджеп Тайип Ердоган от форум в Истанбул в събота.
Отказът на Съединените американски щати да наложат вето на резолюцията на Съвета за сигурност на ООН за израелските селища на Западния бряг е рядък израз на недоволство на Вашингтон към Тел Авив, коментира вестник "Вашингтон поуст". Въздържанието на САЩ отразява безсилието в администрацията на Барак Обама за развитието на заселническата политика на Израел, която Вашингтон счита за пречка за мира, уточнява изданието, както и припомня призива на Доналд Тръмп САЩ да даде вето на резолюцията.
Съпредседателят на кандидат-президентската кампания на Доналд Тръмп в щата Ню Йорк Карл Паладино предизвика скандал със своя коментар пред вестник в град Бъфало на какво се надява да се случи през 2017 година, в който отправя обидни квалификации по адрес на настоящия американски президент и първата дама Мишел Обама, четем на страниците на вестник"Индипендънт".


description: Доверието на американските потребители нарасна през декември до 15-годишен връх, отразявайки подобряващата се икономика на САЩ и оптимистичните очаквания, свързани с администрацията на новия президент Доналд Тръмп в навечерието на встъпването му в длъжност, показва проучване...

title: Ръст на потребителското доверие в САЩ през декември до 15-годишен връх

maintext:
Доверието на американските потребители нарасна през декември до 15-годишен връх, отразявайки подобряващата се икономика на САЩ и оптимистичните очаквания, свързани с администрацията на новия президент Доналд Тръмп в навечерието на встъпването му в длъжност, показва проучване на компанията Conference Board.
Индексът на потребителското доверие в САЩ нарасна през ноември до 113,7 пункта от 109,4 пункта през ноември при прогноза за по-скромно повишение до 109,8 пункта, като това е най-високото ниво на индекса от август 2001 година насам.
Следизборното рязко повишение на оптимизма по отношение на икономиката, работните места и перспективите за доходите, дължащо се и на нарастването на американските акции към исторически върхове, е най-силно изразено сред по-възрастните потребители, отбеляза Лин Франко, която е директор на проучването на Conference Board.
Пазарът на акции на "Уолстрийт" се намираше в силно възходящо рали до рекордни върхове след изненадващото избиране на Доналд Тръмп през ноември за следващ американски президент с оглед на предположенията, че новата администрация ще бъде добра за бизнеса в страната. В същото време икономиката на САЩ продължава да се подобрява, докато безработицата падна трайно под 5%.
Индексът на бъдещите потребителски очаквания за икономическата активност през следващите шест месеца се повиши през декември много силно до 105,5 пункта от 94,4 пункта през ноември, достигайки най-високо ниво от 2003 година.
В същото време индексът, определящ текущата оценка на американските потребители за икономическите условия в страната, спадна рязко до 126,1 пункта от 132,0 пункта през ноември, но все още остава недалеч от най-високите нива от девет години насам.
Гледайки към 2017 година, продължаването на оптимизма на потребителите ще зависи от това, дали техните очаквания ще се реализират, посочи Лион Франко.


description: При засилени мерки за сигурност премина литургията за Рождество Христово, отслужена в полунощ в катедралата на германския град Кьолн. Влизащите в храма бяха претърсени, а действията на органите на реда бяха обяснени с извършеното нападение в понеделник на коледен базар в...

title: Засилени мерки за сигурност на Рождествената литургия в Кьолн

maintext:
При засилени мерки за сигурност премина литургията за Рождество Христово, отслужена в полунощ в катедралата на германския град Кьолн. Влизащите в храма бяха претърсени, а действията на органите на реда бяха обяснени с извършеното нападение в понеделник на коледен базар в Берлин.
В германската столица, в църквата, край която бе извършен атентатът, отнел живота на 12 души, бе отслужена литургия за Бъдни вечер. Дошлите на службата вярващи отправиха молитва за мир и бяха призовани от свещениците - да не се отвръща с омраза на омразата.
За преодоляване на общественото разделение и продължаване на взаимодействието с хората от чужд произход се обяви в последното си Коледно обръщение като държавен глава - президентът на Германия Йоахим Гаук.


authors:
Мартина Кръстева
Автор

description: Мария Спахиева създава свой моден блог с идеята да помага на хората да превърнат старите дрехи от скрина на баба в модерни тоалети. Идеите и идват отвътре, но изпълнението се оказва трудно без опит в шиенето.Така тя започва да представя своята идея за актуална мода чрез работата...

title: Какво крие гардеробът на съвременната градска жена

maintext:
play
pause
stop
mute
unmute
max volume / Чуйте съветите на модния блогър Мария Спахиева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Мария Спахиева създава свой моден блог с идеята да помага на хората да превърнат старите дрехи от скрина на баба в модерни тоалети. Идеите и идват отвътре, но изпълнението се оказва трудно без опит в шиенето.Така тя започва да представя своята идея за актуална мода чрез работата на професионални дизайнери и дава идеи на своите читателки как да направят ежедневието си различно чрез практични за съчетаване дрехи. Според нея не е трудно да създадеш свой уникален гардероб дори и с ограничен бюджет, а всяка работеща майка може да бъде стилна и красива, въпреки задълженията и грижите за семейството.Какви ще бъдат тенденциите през следващия сезон и можем ли да бъдем различни в новогодишната нощ като вдъхнем нов живот на старите дрехи - чуйте в цялото интервю.


description: Проектът "Да, България" е преди всичко кауза, той иска да създаде общност от хора с нова политическа култура. Това каза в предаването "Преди всички" Вера Асенова, която е сред учредителите на проекта.Христо Иванов до голяма степен е символ на принципно поведение в...

title: Вера Асенова: "Да, България" ще обедини хора с нова политическа култура

maintext:
play
pause
stop
mute
unmute
max volume / Интервю на Силвия Великова с Вера Асенова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Вера Асенова
Проектът "Да, България" е преди всичко кауза, той иска да създаде общност от хора с нова политическа култура. Това каза в предаването "Преди всички", която е сред учредителите на проекта.
Христо Иванов до голяма степен е символ на принципно поведение в политиката, но тази политическа партия ще разчита на гражданско участие и гражданска ангажираност, амбицията е да се привличат хора с различно от досегашното политическо поведение, поясни Асенова:
Достатъчно е направено в България, за да се счита, че политиката е мръсна работа. Ние искаме да предложим нещо по-различно, именно като включим хора с чисто минало в тази работа.
Тя допълни, че "Да, България" няма да бъде едноличен проект и корпоративно поддържаща се партия с лидер, с чието мнение надолу по веригата всички да се съобразяват.
Тръгваме с идеята да чуем хората и техните проблеми и по този начин да ги ангажираме да се политизират в най-добрия смисъл, посочи Вера Асенова:
Досега не съм се занимавала с политика, не съм била член на политическа партия, повечето членове на инициативния комитет не са имали политически опит до момента.
Запитана как ще бъде избегнато пакетирането на новия проект като "партията на Иво Прокопиев", Вера Асенова заяви:
Това определено не е партията на Иво Прокопиев. До момента се финансираме изцяло с дарения. По тази сметка са постъпили до момента близо 35 хиляди лева, събрани от 200 малки дарители. Имаме също така 4 хиляди регистрирани на сайта, които желаят да станат членове на "Да, България". В момента работим в офисно помещение, което ни е предоставено от наши симпатизанти за определен период.
Цялото интервю с Вера Асенова слушайте в звуковия файл.


authors:
Радостина Билярска
Автор

description: В Дома за медико-социални грижи за деца "Света София" вече няма нито едно изоставено дете. Домът ще бъде превърнат в съвременен Комплекс за ранно детско развитие. 16 дома за медико-социални грижи в страната са закрити, но остават още 16, в които са настанени 623 деца....

title: Домът за деца "Света София" става Комплекс за ранно детско развитие

maintext:
В Дома за медико-социални грижи за деца "Света София" вече няма нито едно изоставено дете. Домът ще бъде превърнат в съвременен Комплекс за ранно детско развитие. 16 дома за медико-социални грижи в страната са закрити, но остават още 16, в които са настанени 623 деца.
Изпълнителният директор на Фондация "За нашите деца" Иванка Шалапатова обясни:
С подкрепата на фондация "За нашите деца" 56 деца живеят в приемно семейство. Да, не са в своето родно семейство, но там средата не е благоприятна за тях. В същото време тези деца не живеят в социален дом, а са в друго семейство
Фондацията е подкрепила 506 семейства през тази година, за да не изоставят децата си.


description: Избраният за президент на САЩ Доналд Тръмп поиска Вашингтон да наложи вето на предложената от Египет резолюция на ООН за замразяване на израелското строителство в палестинските територии и Източен Йерусалим. Както САЩ от дълго време твърдят, мирът между израелци и палестинци...

title: Доналд Тръмп иска вето върху резолюция на ООН за Израел

maintext:
Избраният за президент на САЩ Доналд Тръмп поиска Вашингтон да наложи вето на предложената от Египет резолюция на ООН за замразяване на израелското строителство в палестинските територии и Източен Йерусалим.
Както САЩ от дълго време твърдят, мирът между израелци и палестинци ще бъде постигнат само чрез преки преговори, а не чрез налагането на условия от ООН, посочи Тръмп в изявление.
Също днес Тръмп определи Келиан Конуей за свой съветник в Белия дом. Конуей беше мениджър на предизборната кампания на Тръмп. Бизнесменът посочва в изявление, че тя е изиграла ключова роля за победата му. Конуей е неуморен и упорит поддръжник на целите ми и е невероятно проницателна за това как ефективно да предадем посланието си, пише още бъдещият американски държавен глава.


description: Със сигурност 2016 г. е една от най-трудните години за Европейския съюз (ЕС). Това коментира в интервю за предаването "Събота 150" по програма "Хоризонт" политологът Владимир Шопов:Тази година е интересна с това, че все повече нараства броя на хората, на политиците, които...

title: Владимир Шопов: Със сигурност 2016 г. е една от най-трудните години за ЕС

maintext:
play
pause
stop
mute
unmute
max volume / Интервю на Георги Марков с Владимир Шопов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Със сигурност 2016 г. е една от най-трудните години за Европейския съюз (ЕС). Това коментира в интервю за предаването "Събота 150" по програма "Хоризонт" политологът
Отминаващата година е година, в която надделяваха по-скоро центробежните динамики, подчерта Шопов:
В този смисъл 2017 г. няма да е по-лесна. Тя може да се окаже по-рискова за ЕС, заради изборите във Франция, Германия и Холандия, но в същото време има известно поле, върху което видяхме през тази година съгласие за това накъде и как да върви ЕС. Тук най-вече визирам някои неща, които се случиха в областта на сигурността.
Цялото интервю с Владимир Шопов можете да чуете от звуковия файл.


description: Във Велико Търново се увеличават пожарите в контейнери за смет. Причината за тях е изхвърлена незагасена сгурия от печките на твърдо гориво.  Директорът на противопожарната служба в областния център Красимир Кръстев призова хората за повече внимание, защото горящите...

maintext:
Във Велико Търново се увеличават пожарите в контейнери за смет. Причината за тях е изхвърлена незагасена сгурия от печките на твърдо гориво.
Директорът на противопожарната служба в областния център Красимир Кръстев призова хората за повече внимание, защото горящите контейнери могат да взривят паркираните до тях автомобили:
Говорим само за едно, единствено нещо - за една небрежност. Проблемът, който може да възникне е, че в близост до контейнерите много често спират коли, които автомобили примерно, някои от тях имат и газови уредби, и тогава вече може да възникне нещо много страшно.
Красимир Кръстев призова гражданите да не изхвърлят незагасени въглени от печките си в контейнерите за битова смет.


description: Във връзка с едностранното прекратяване от страна на сдружението Музикаутор на договора с БНР за уреждане на авторските права за излъчване на музика, заявяваме, че възникналата ситуация ни поставя в невъзможност да създаваме качествен продукт и да изпълняваме ...

title: Позиция на редколегиите на "Хоризонт", "Христо Ботев", Радио София и всички регионални радиостанции на БНР

maintext:
Във връзка с едностранното прекратяване от страна на сдружението Музикаутор на договора с БНР за уреждане на авторските права за излъчване на музика, заявяваме, че възникналата ситуация ни поставя в невъзможност да създаваме качествен продукт и да изпълняваме обществената си мисия.
Като се надяваме проблемът да не е подклаждан целенасочено, настояваме за бързото му разрешаване в полза на слушателите, в чийто интерес е по-голямото музикално разнообразие в програмите на БНР.
Позицията можете да видите видите и ТУК в pdf формат


authors:
Добрин Йотов
Автор

description: 24 ЧАСА и СТАНДАРТ съобщават на челните си страници за тежката катастрофа между автобус и лека кола при село Микре, в която загинаха трима души, а други 26 бяха ранени. Водещата новина във вестник СЕГА е решението на Върховния касационен съд, който постанови, че пешеходци,...

title: Преглед на печата

maintext:
24 ЧАСА и СТАНДАРТ съобщават на челните си страници за тежката катастрофа между автобус и лека кола при село Микре, в която загинаха трима души, а други 26 бяха ранени.
Водещата новина във вестник СЕГА е решението на Върховния касационен съд, който постанови, че пешеходци, сгазени на зебра, могат да са виновни за смъртта си. „Сгазеният има вина, ако е навлязъл внезапно на пътното платно, не е преценил скоростта на идващите коли или е преминал при лоша видимост. Той е виновен дори когато водачът кара с повишена скорост, става ясно от тълкувателното решение на съда“, пише СЕГА.
СТАНДАРТ прогнозира засилен трафик от днес заради настъпващите празници: „Два милиона автомобили ще излязат по пътищата днес. КАТ вади 3 500 патрула, за да следят трафика“.
„Здравни заведения в Европа вече отказват оферти за лечение на наши пациенти по договорка с Националната здравноосигурителна каса“, твърди ТРУД. Според вестника „причината е, че финансовата ни институция дължи над 200 милиона лева на чужди фондове и лечебници, като дълговете продължават да се трупат. Част от борчовете са още от 2014 година, а има и по-стари. Най-много нашенци се лекуват в Германия, Франция и Италия. В началото на следващата година от българска страна ще започнат преговори с германските фондове по проблема“, информира ТРУД.
Агенция „Галъп“ осигурява водещата новина на вестник ДУМА: „При избори сега БСП и ГЕРБ ще бъдат с почти равни резултати. Социалистите стопяват разликата до 1,9 процента. “Ако днес се проведе вот, за ГЕРБ биха гласували малко повече от 20 процента, а за БСП - над 18 процента от избирателите“, сочи проучването, цитирано от „левия вестник“.


authors:
Маргарита Дойчинова
Автор

description: Полицията описа като „необяснима, но не и подозрителна“ смъртта на британската поп легенда Джордж Майкъл, пише вестник The Daily Miror. Парамедици са пристигнали в дома на певеца в 13.42 часа местно време в Оксфордшър, където е обявен за мъртъв. Съобщението за смъртта му обаче бе...

title: Акценти от чуждестранния печат

maintext:
Полицията описа като „необяснима, но не и подозрителна“ смъртта на британската поп легенда Джордж Майкъл, пише вестник The Daily Miror. Парамедици са пристигнали в дома на певеца в 13.42 часа местно време в Оксфордшър, където е обявен за мъртъв. Съобщението за смъртта му обаче бе разпространено в 23 часа.
„Семейството моли личния им живот да бъде уважаван в този труден и емоционален момент. Няма да има по-нататъшен коментар на този етап", се казва в представен пред медиите текст.
Министърът на транспорта на Руската федерация Максим Соколов съобщи, че черните кутии на разбилия се в Черно море военен самолет Ту-154 все още не са открити, пише вестник „Ведомости“.
За издирването на устройствата са задействани водолази и апарати за дълбоко подводно спускане, които работят на дълбочина от 40-60 метра. Към момента изглежда, че прословутият „човешки фактор“ е причина за катастрофата, пише „Независимая газета“.
Начело на вече покойния екипаж е бил пилотът Роман Волков, който има натрупани повече от три хиляди летателни часа. Министерството на отбраната не изключва да има грешка в пилотирането, но в същото време от ведомството допускат, че причината за трагичния инцидент може да е станала и техническа неизправност.


description: Тази година Велико Търново подобри рекорда си по раждаемост за последния четвърт век. Ясен Цуцуманов е бебе номер хиляда, което се роди през декември в акушеро-гинекологичното отделение в областната болница „Д-р Стефан Черкезов“. За вълненията на майките и татковците...

title: Как Велико Търново подобри рекорда си по раждаемост за последния четвърт век

maintext:
play
pause
stop
mute
unmute
max volume / Репортаж на Здравка Маслянкова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Тази годинаподобри рекорда си по раждаемост за последния четвърт век.
Ясен Цуцуманов е бебе номер хиляда, което се роди през декември в акушеро-гинекологичното отделение в областната болница „Д-р Стефан Черкезов“.
За вълненията на майките и татковците и за изискванията на родилките от старата столица, които през последните години избират и в по-зряла възраст да дадат живот, разказва репортажът на кореспондента ни Здравка Маслянкова. Чуйте го!


description: Футболният мениджър Дейвид Мойс постави под въпрос настоящата трансферна политика на бившия му клуб "Манчестър Юнайтед". В момента шотландецът е мениджър на "Съндърланд", а в понеделник "червените дяволи" приемат на "Олд Трафорд" водения от Мойс състав.  От...

title: Дейвид Мойс: "Манчестър Юнайтед" харчеше по правилен начин

maintext:
Футболният мениджър Дейвид Мойс постави под въпрос настоящата трансферна политика на бившия му клуб "Манчестър Юнайтед". В момента шотландецът е мениджър на "Съндърланд", а в понеделник "червените дяволи" приемат на "Олд Трафорд" водения от Мойс състав. От 2013 година насам Юнайтед изхарчи над 500 милиона лири за нови футболисти, но е далеч от успехите, постигнати под ръководството на Алекс Фъргюсън с по-скромни инвестиции.
"Това беше футболен клуб, който се наслаждава на традициите. Не се опитваха да се състезават с другите клубове относно скъпи покупки. Харчеха парите по правилен начин. Може би това трябваше да се промени с оглед на сегашната ситуация. Сър Алекс купуваше правилните футболисти, защото знаеше точно какво трябва да направи", коментира Дейвид Мойс, който замени легендарния Фъргюсън начело на "Манчестър Юнайтед" през лятото на 2013 година.
В момента "Съндърланд" заема 18-ото място във Висшата лига, а начело на "Манчестър Юнайтед" е португалецът Жозе Моуриньо.


authors:
Лъчезар Цветков
Автор

description: Светият синод на Българската православна църква определи Старозагорския митрополит Киприян за наместник на Врачанската епархия след смъртта на Врачанския митрополит Калиник, чието погребение е по-късно днес. Временният ръководител ще организира изборите в епархията и ще...

title: Митрополит Киприян e новият наместник на Врачанската епархия след смъртта на Калиник

maintext:
Светият синод на Българската православна църква определи Старозагорския митрополит Киприян за наместник на Врачанската епархия след смъртта на Врачанския митрополит Калиник, чието погребение е по-късно днес.
Временният ръководител ще организира изборите в епархията и ще ръководи делата ѝ до каноничното избиране на нов Врачански митрополит.
Митрополит Киприян оглави Старозагорската епархия преди Рождество. Интронизацията му за беше на 17 декември.


description: Не мисля, че имаме каквато и да е идея как ще изглежда Великобритания, след като напуснем ЕС, нито дори кога ще започне излизането на страната от ЕС, респективно кога ще завърши. Това обясни в интервю за предаването "Събота 150" на програма "Хоризонт" Джаджит Чеда от...

title: Брекзит - събитието, което разтърси европейската и световна икономика

maintext:
play
pause
stop
mute
unmute
max volume / Интервю на Марта Младенова с Джаджит Чеда Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Не мисля, че имаме каквато и да е идея как ще изглежда Великобритания, след като напуснем ЕС, нито дори кога ще започне излизането на страната от ЕС, респективно кога ще завърши. Това обясни в интервю за предаването "Събота 150" на програма "Хоризонт"от Института за икономически и социални проучвания в Лондон:
Принципно се очаква задействането на член 50 от Лисабонския договор, с което ще кажем на нашите европейски партньори, че започваме процеса на излизане от Европа, да бъде през март 2017 г. Също така се очаква самият процес по напускането да продължи две години, но и това не е сигурно. Аз дори не съм сигурен дали напускане е точната дума или по-скоро става дума за някакъв вид ново споразумение.
Първото нещо, за което трябва да се запитаме, е какво ни казва този референдум от гледна точка на политиката и икономиката, добави Чеда:
Ако погледнем начина, по който са гласували хората от различните региони или групирани по друг признак, можем да извлечем много информация. Референдумът ни показа, че трябва да помислим за преначертаване на отношенията си с останалия свят в контекста на глобализацията. Ето затова идва въпросът – "Как трябва да организираме обществото си?“, което е много по-сложно от това дали искаме да бъдем или не искаме да бъдем част от Европа. Мисля, че това се случва навсякъде.
Цялото интервю с Джаджит Чеда можете да чуете от звуковия файл.


description: В последното си обръщение за Коледа президентът на Германия Йоахим Гаук призова своите сънародници към обединение и повече човечност. Това обаче не означава, че трябва да се откажем от политическия разговор за миграционната политика, подчерта Гаук. На фона на терористичния...

title: Гаук призова за обединение и повече човечност

maintext:
В последното си обръщение за Коледа президентът на Германия Йоахим Гаук призова своите сънародници към обединение и повече човечност. Това обаче не означава, че трябва да се откажем от политическия разговор за миграционната политика, подчерта Гаук. На фона на терористичния атентат на коледен базар в Берлин той предупреди, че гневът лесно може да се превърне в омраза. Не бива да го допуснем, заяви президентът.
В същото време въпросът за политиката към мигрантите задълбочава раздора в управляващата в Германия широка коалиция. Баварският премиер Хорст Зеехофер заяви, че неговият Християнсоциален съюз няма да управлява с Меркел, ако не се въведе лимит за броя на бежанците в Германия. Канцлерът засега е против ограничението.


description: Британският поп певец Джордж Майкъл почина в дома си на 53-годишна възраст, съобщи Би Би Си.Майкъл, чието истинско име е Йоргос Кириакос Панайоту, стана известен през 80-те години на миналия век като част от дуета "Уам!". Известният изпълнител е продал над 100 милиона албума през...

title: Почина певецът Джордж Майкъл

maintext:
Британският поп певец Джордж Майкъл почина в дома си на 53-годишна възраст, съобщи Би Би Си.
Майкъл, чието истинско име е Йоргос Кириакос Панайоту, стана известен през 80-те години на миналия век като част от дуета "Уам!". Известният изпълнител е продал над 100 милиона албума през близо 40-годишната си кариера, припомня АФП.


description: Продажбите на дребно във Великобритания са изправени пред стагнация през следващата година заради несигурността, предизвикана от гласуването на британците през юни за напускане на Европейския съюз, показва проучване, публикувано в края на годината. Растежът на търговията на...

title: Британската търговия на дребно е изправена пред стагнация през 2017-а с оглед на опасенията, свързани с Брекзит

maintext:
Продажбите на дребно във Великобритания са изправени пред стагнация през следващата година заради несигурността, предизвикана от гласуването на британците през юни за напускане на Европейския съюз, показва проучване, публикувано в края на годината.
Растежът на търговията на дребно вероятно ще остане в застой през 2017 година, тъй като потребителите се очаква да бъдат предпазливи поради липса на яснота относно бъдещите отношенията на Великобритания с ЕС, отчита съвместен доклад на компаниите KPMG и Ipsos, цитиран от "Уолстрийт Джърнъл".
Общото повишение на продажбите на дребно вероятно ще остане около едва 0,5%, тъй като по-ниските еднократни разходи ще компенсират всяко едно повишение на разходите за стоки от първа необходимост като храни и хранителни стоки.
В същото време слабата британска лира и произтичащите от това увеличения на разходите за внос означава, че цените на дребно вероятно ще нараснат средно с 5% до 8% догодина.
Според докладът на двете компании, британската инфлация на потребителските цени се очаква да достигне между 2,5% и 3% през следващата година в сравнение с нейното повишение с 1,2% през ноември 2016-а, според наличните последни официални данни.
Представителите на т.нар. "мозъчен тръст" на KPMG и Ipsos също така заявяват, че цялостното потенциално икономическо въздействие от юнския вот на Великобритания не е напълно почувствано, тъй като правителството на Обединеното кралство все още не е подало своето официално уведомление за напускане на единния европейски блок, известно като Член 50 на съюза.
Те също така отбелязват, че бизнесът вероятно ще намали рязко инвестициите и наемано на персонал през следващите 12 месеца, което може да отслаби доверието на потребителите в страната.
"Уолстрийт Джърнъл" цитира членът на "мозъчния тръст" на KPMG и Ipsos и старши икономист в инвестиционната банка ING - Джеймс Найтли да казва:
Силата на британската икономиката след референдума в подкрепа за Брекзит изненада мнозина, но ние трябва да напомним, че все още не е задействан Член 50 от Европейския договор.
Друг негов представител - Морийн Хинтън, която работи в изследователска група Verdict Retail, пък отбеляза, че по-скоро ценовата инфлация, а не по-високото потребителско търсене вероятно ще доведат до увеличение на разходите на дребно през 2017-а в сравнение с настоящата година, като купувачите ще понесат тежестта на по-високите цени на дребно.
По-високата цена на стоките от внос след референдума през юни, както и обезценката на британската лира бяха маскирани от валутното хеджиране на компаниите от Острова през 2016-а година. Но този ефект ще започне да отшумява през второто тримесечие на следващата година и всичките търговци на дребно, които се борят с негативното влияние на инфлацията и с все по-ниските маржове на печалба, ще бъдат принудени да повишат цените си за крайните потребители, допълни тя.


authors:
Яна Добрева
Автор

description: Последният ден срещу Рождество отмина. Настъпи зимна, ясна нощ. Надникнаха звездите. Месецът се вдигна величаво в небето да посвети на добрите хора и на целия свят, та на всички да им бъде весело да коледуват и да славят Христа...Така започва повестта на Николай Василиевич Гогол...

title: На 25 декември в 0.20 часа ще ви очароваме с радиоадаптация на прекрасната фантастична коледна повест на Гогол

maintext:
Последният ден срещу Рождество отмина. Настъпи зимна, ясна нощ. Надникнаха звездите. Месецът се вдигна величаво в небето да посвети на добрите хора и на целия свят, та на всички да им бъде весело да коледуват и да славят Христа...
Така започва повестта на Николай Василиевич Гогол „Нощта срещу Рождество“. Предлагаме ви да я чуете драматизирана. Ще послушате как в небето над Диканка зла сила се опитва да развали святата нощ преди Рождество. Тя събира всички звезди в ръкава си и скрива луната в джоба си. И оттам нататък започват приключенията – страшни, фантастични и прекрасни.
Самият Николай Василиевич Гогол е бил странен и мистичен. И досега около него кръжат загадки. Приносът му към руската литература е огромен. Но около живота му има повече въпроси, отколкото отговори. Знае се, че е бил с лабилна психика, склонен към тежки депресии, както и че е автор на първото в света произведение в стил „хорор” – повестта „Вий”, която е написал през 1835 година. Имал е проблеми с общуването, не е понасял срещи с непознати, бил е пристрастен към сладкото. Работил е като чиновник, като преподавател, но никъде не се е чувствал на мястото си. Писането очевидно е било стихията му, въпреки че се смята, че няколко дни преди смъртта си е изгорил втория том на романа си „Мъртви души”, тъй е бил отчаян от написаното. Прекарва в чужбина близо 12 години, но се връща в Русия и в последните години от живота си попада под влияние на свещеника Матвей Константинович. Знае се, че той е подтикнал Гогол към гладуване и се смята, че това е отслабило здравето му. Но можем само да гадаем дали зад този външен факт не се крие някакъв път на духовно познанание и експериментиране. Гогол прекарва на този свят едва 42 години. По всичко личи, че трудно се е справял със земните си обиталища. Въпреки това, което е и без значение, тъй като не животът на талантливия писател четем, а неговите произведения, творчеството на Гогол има огромно влияние върху развитието на руската литература. Той е признат класик и на световната литература. Окачествен е като майстор на отрицанието и смеха. Приносът му е в реализма, с който описва живота – няма положителни герои, но има самият живот – точно такъв, какъвто е.
Превод и драматизация: Ребека Арсениева.
Участват артистите: Ириней Константинов, Петър Гюров, Катя Иванова, Меглена Караламбова, Константин Коцев, Любомир Младено, Веселин Цанев, Рут Рафаиова, Бианка Бенковска, Емил Манасиев.
Музика: Румен Бальозов.
Режисьор: Милена Кубарелова.


description: Кандидат-студенти си запазват места във Великотърновския университет „Св. св. Кирил и Методий“ още преди да са получили дипломите си за средно образование. Възможност за това дава акцията на висшето училище „Рано рани“. Тя ще продължи до попълване на обявените места....

title: Гимназисти могат да "резервират" места във ВТУ чрез акцията "Рано рани"

maintext:
Кандидат-студенти си запазват места във Великотърновския университет „Св. св. Кирил и Методий“ още преди да са получили дипломите си за средно образование. Възможност за това дава акцията на висшето училище „Рано рани“. Тя ще продължи до попълване на обявените места.
18-годишната Айджан Ахмедова от Омуртаг е една от гимназистките, която преди да стане абитуриентка, вече си запази място във Великотърновския университет, възползвайки се от акцията "Рано рани", съобщиха от висшето училище. С инициативата тези, които са получили дипломи в предишни години, могат директно да се запишат в първи курс за следващата учебна година.
Бъдещите абитуриенти могат да си гарантират прием в една специалност с гаранция от университета за по-късно записване. В специалността "Софтуерно инженерство" местата вече са изчерпани, посочиха от университета.


description: Полицията продължава издирването на евентуалния нападател на 47-годишния таксиметров шофьор, който беше намерен снощи в безпомощно състояние в столичния квартал "Разсадника". Днес на място ще бъде извършен и втори оглед от криминалистите. Шофьорът е бил нападнат и ударен...

title: Полицията издирва извършителя на нападението срещу таксиметров шофьор в София

maintext:
Полицията продължава издирването на евентуалния нападател на 47-годишния таксиметров шофьор, който беше намерен снощи в безпомощно състояние в столичния квартал "Разсадника". Днес на място ще бъде извършен и втори оглед от криминалистите.
Шофьорът е бил нападнат и ударен с тежък предмет в тила, обясниха пред "Хоризонт" източници от СДВР. Мъжът беше настанен в "Пирогов" в тежко състояние с опасност за живота.


description: В началото на 2017-а се навършват две години от създаването на Евразийския съюз. Наскоро в САЩ излезе книгата "Евразийското разединение - уязвимите флангове на Русия" с автори политическите анализатори Януш Бугайски и Маргарита Асенова.Идеята за написването на книгата идва...

title: Маргарита Асенова: Руската политика за влияние включва близо 70 инструмента

maintext:
play
pause
stop
mute
unmute
max volume / Интервю на Ирина Недева с Маргарита Асенова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Януш Бугайски
Маргарита Асенова
В началото на 2017-а се навършват две години от създаването на Евразийския съюз. Наскоро в САЩ излезе книгата "Евразийското разединение - уязвимите флангове на Русия" с автори политическите анализаториИдеята за написването на книгата идва след превземането на Крим по начин, оставил международната общност в шок, разказа в интервю за "Хоризонт" Маргарита Асенова. Тя смята, че след идването на Путин руската политика става много по-изявена, по-агресивна, по-самоуверена:
Това е една много добре разработена стратегия за влияние, подчинение и контрол с много инструменти в кошницата. Целта е една - да се постави Русия като основен център в Евразия, като един от основните центрове в света и като страна, която да успее да раздели НАТО и да разцепи ЕС. Инструментите, които ние сме изброили в книгата, до този момент са 68, а и нови се развиват в момента - дипломатически, военни, икономически, социални, медийни, кибер. Всичко, което човек може да си представи, е включено в този арсенал.
Това, което Путин сбърка в сметките си е, че първо Западът се оказа доста решителен в налагането на санкциите за завземането на Крим и войната в Украйна. Второ - не можа да предвиди, никой не можа да предвиди падането на цените на петрола. Когато петролът падне под 50 долара - това е границата, под която руската икономика не може да се справи. Но дори когато една голяма държава запада, тя може да бъде много опасна. Точно поради тази причина и агресивна в района, в който може да има влияние, а това са перифериите на Русия - от Средна Азия, до Южен Кавказ, до Балканите, до Югоизточна Европа, също така до балтийските страни.
Авторката е на мнение, че Евразийският съюз няма бъдеще, защото Русия не е в икономическа форма.
Т.нар. "уязвими флангове" в книгата са разделени на пет основни групи страни. Според Маргарита Асенова Москва концентрира влиянието си върху европейската част и Южен Кавказ, около Черно море и Балтийско море, защото в Централна Азия е измествана от Китай:
В Кавказ, например, колкото по-слаба става Турция, толкова повече настъпва Русия.
Черна гора е ключова страна за Балканите и когато е на път да стане пълноправен член на НАТО, Русия се опитва да спре този процес:
Решително прозападно правителство и прозападен президент в Черна гора означава влияние също и върху Сърбия.
Друг пример за политиката на Русия на Балканите Маргарита Асенова даде с използването на национализма и малцинствата в Македония и подкрепата, която Москва демонстрира за дясна партия, която увеличава разделението между албанци и македонци.
Цялото интервю чуйте от звуковия файл.


description: „Тигрес“ грабна титлата от футболното първенство на Мексико, след като се наложи с дузпи над „Клуб Америка“. В двата финални мача резултатът бе един и същ – 1:1 и така се стигна до изпълнението на наказателните удари. При тях „Тигрес“ се наложи, след като...

title: "Тигрес" стана шампион на Мексико

maintext:
„Тигрес“ грабна титлата от футболното първенство на Мексико, след като се наложи с дузпи над „Клуб Америка“.
В двата финални мача резултатът бе един и същ – 1:1 и така се стигна до изпълнението на наказателните удари. При тях „Тигрес“ се наложи, след като играчите на „Америка“ не вкара нито един изстрел от бялата точка.
Андре-Пиер Жиняк, Жуниньо и Пизаро вкараха дузпите за „Тигрес“.
Това е и втори загубен финал за „Америка“ в последните седмици, след като по-рано те отстъпиха на „Реал“ (Мадрид) в Световното клубно първенство.
В редовното време на реванша голове нямаше, а в 95-ата минута Едсон Алварес откри за „Америка“. В 119-ата минута обаче Хесус Дуеняс изравни, за да върне шансовете на „Тигрес“ и да прати мача в дузпи.


description: Все още не работят електронните услуги на Националната агенция за приходите. По-рано през деня от данъчната администрация потвърдиха за "Хоризонт", че има технически проблем, по чието отстраняване се работи.  При подаването на декларации на място данъкоплатците трябва да...

title: Електронните услуги на НАП все още не работят

maintext: Все още не работят електронните услуги на Националната агенция за приходите.По-рано през деня от данъчната администрация потвърдиха за "Хоризонт", че има технически проблем, по чието отстраняване се работи. При подаването на декларации на място данъкоплатците трябва да получат входящ номер, но документите ще бъдат обработени по-късно, след като проблемът бъде отстранен.От приходната агенция уверяват, че това ще стане в най-кратки срокове и се извиняват за причиненото неудобство.


authors:
Мария Костова
Автор

description: Ще се възстановяват разходите за път или наем на учителите, които работят в малко населено място, но не живеят там. Това предвижда проект на наредба на МОН, публикуван за обществено обсъждане.Пътните разходи ще се възстановяват срещу билети, абонаментни карти или фактури за...

title: МОН: Да се възстановяват разходите на учителите, работещи в малко населено място

maintext:
Ще се възстановяват разходите за път или наем на учителите, които работят в малко населено място, но не живеят там. Това предвижда проект на наредба на МОН, публикуван за обществено обсъждане.
Пътните разходи ще се възстановяват срещу билети, абонаментни карти или фактури за междуградски транспорт. Учителите ще имат право да ползват и лични превозни средства срещу фактури за заредено гориво.
А средствата за наем на жилище ще възстановяват, ако имат сключен договор за наем, който не надвишава с повече от 30% месечната сума за транспорт до местоживеенето им и обратно с най-евтиния вид транспорт.


description: На път сме да изпратим една от най-успешните туристически години. След успешния летен сезон, от 8 декември, всички зимни курорти са пълни с изкуствен сняг. Машините обработиха прекрасно пистите и ако продължат тези температури, сме запасени с хубав сняг до края на март. Това...

title: Благой Рагин: 2016-а е една от най-успешните в туризма, прогнозите за 2017-а също са много добри

maintext:
play
pause
stop
mute
unmute
max volume / Интервю на Даниела Якова с Благой Рагин Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
На път сме да изпратим една от най-успешните туристически години. След успешния летен сезон, от 8 декември, всички зимни курорти са пълни с изкуствен сняг. Машините обработиха прекрасно пистите и ако продължат тези температури, сме запасени с хубав сняг до края на март. Това каза за предаването "12+3" по "Хоризонт" председателят на УС на Българската хотелиерска и ресторантьорска асоциация Благой Рагин, който отчете:
Хубавото при нас върви с пълна пара, въпреки че, в световен мащаб нещата за първи път не вървят добре. Но, както се казва, Господ по някой път се смилява над нашия народ. Много висока цена платихме през последните години. Геополитиката и природата работят в наша полза. Над 500 000 човека се очакват този сезон, само за месец декември.
Страната ни се е възползвала от световната геополитика, но е създала и добри условия за туристите, категоричен е Рагин:
Ако нямахме материална база, ако не бяхме готови да поемем тази клиентела… много съседни страни не можаха да се възползват от геополитиката поради липса на материална база. Така че това, което трябва, ние го направихме, и Господ ни помогна. Аз съм оптимист, че въпреки малкото средства, с които разполагаме за външна реклама, успяхме и последните две години бяха много успешни и в политическо отношение – България се оформи като остров на стабилността на Балканите и в региона. Това нещо се отрази не само на туризма, но и на икономиката. Знаете, тази година е рекордна по ръст – 3,5% икономически ръст. На второ място сме в ЕС! Но, много хубаво не е на хубаво. Виждате, че в момента сме със свити сърца, не знаем какво ще ни донесе 2017 г. Що се отнася до туризма, прогнозите за догодина са много добри, очакваме зимният сезон да продължи, но не само той. Много силно се представя и този месец спа туризмът, културният туризъм. Както знаете, сега на 24-ти за първи път имахме в нашите църкви гости – поклонници на религиозния туризъм. За последните четири месеца Софийското летище прави истински бум – 40% ръст на новите гости. Това не е било никога! Дължи се на нискотарифните полети…
Рагин отчете, че чест от интереса се дължи на разкопките и откриването на столичното Ларго и заяви:
Ако успеем да приключим и с реновирането на Витоша, София ще стане Балканската Прага.
Имаме си много проблеми, има какво да отстраняваме, но пътят е правилен, категоричен е Рагин. Той отчете, че българските кадри в туризма "се харчат на европейския пазар като топъл хляб" и затова браншът се ориентира да търси квалифицирани кадри от съседните ни страни, както и от Украйна, Молдова, Беларус и Армения.
Интервюто на Даниела Якова с Благой Рагин можете да чуете от звуковия файл.


description: Струнният квартет "Бонд" ще гостува в България с няколко концерта през пролетта на 2017 г. Освен в София на 19 април в Зала 1 на НДК, дамската британско-австралийска формация ще свири на живо във Фестивалния и конгресен център във Варна на 21 април, както и в Операта в Бургас на...

title: "Бонд" ще ни зарадва с три концерта през пролетта

maintext:
Струнният квартет "Бонд" ще гостува в България с няколко концерта през пролетта на 2017 г. Освен в София на 19 април в Зала 1 на НДК, дамската британско-австралийска формация ще свири на живо във Фестивалния и конгресен център във Варна на 21 април, както и в Операта в Бургас на 22 април. Билетите за концертите у нас вече се продават на касите на залите, както и онлайн.
Повече от четири милиона продадени копия от няколко студийни албума имат зад гърба си двете цигуларки Таня и Еос, виолистката Елспет и челистката Гай-И. Четирите са работили със знаменитости от ранга на сър Пол Макартни, Джими Пейдж, Браян Адамс, "Спайс гърлс", Леона Луис.
Музиката им попада в жанра "кросоувър класика", а самите изпълнителки обичат да казват, че "просто свирят класическа музика, в която има внесени малко поп и електроника".


description: Колата на посланика на Гърция в Бразилия, който е в неизвестност от няколко дни, е намерена в Рио де Жанейро. В нея е открито обгорено тяло, предаде ТАСС. Тленните останки са пратени в лаборатория за експертиза. 59-годишният посланик Кириакос Амиридис е видян за последно в...

title: Открита е колата на посланика на Гърция в Бразилия, в нея е имало обгорено тяло

maintext:
ЕПА/БГНЕС
Колата на посланика на Гърция в Бразилия, който е в неизвестност от няколко дни, е намерена в Рио де Жанейро. В нея е открито обгорено тяло, предаде ТАСС. Тленните останки са пратени в лаборатория за експертиза. 59-годишният посланик Кириакос Амиридис е видян за последно в понеделник вечерта. Тогава той е напуснал дома на приятели на неговата бразилска съпруга. Жилището се намирало в бедно предградие на Рио, известно с проявите на насилие, съобщи полицията.
Амиридис пребивава по принцип в столицата на Бразилия, но е бил отпуск до 9 януари и отишъл в Рио за коледните и новогодишните празници.


authors:
Митко Новков
Автор

description: Студената война е понятие, все още неизличено от паметта на мнозина, имали щастието (или по-скоро нещастието) да живеят във времето на нейното най-„горещо“ състояване. Термини като „вражеска пропаганда“, „идеологическа диверсия“, „родоотстъпник“,...

title: Студената война и нейната българска жертва Иван-Асен Георгиев

maintext:
Студената война е понятие, все още неизличено от паметта на мнозина, имали щастието (или по-скоро нещастието) да живеят във времето на нейното най-„горещо“ състояване. Термини като „вражеска пропаганда“, „идеологическа диверсия“, „родоотстъпник“, „предател на родината“, „идеологически враг“ за много хора са не мъгляви метафори от миналото, а – в една или друга степен – елементи от личностната им биография. За съжаление обаче късата човешка памет все по-настоятелно изпуска тези основополагащи понятия на някогашното социалистическо общество за сметка на една темпорална носталгия, на една историческа меланхолия, превръщаща онези години на противопоставяне на две системи в някакъв изгубен рай. Тъкмо тази е причината, която и налага, и предполага необходимостта това така удобно забравяно минало да не бъде отминавано с лека ръка, а колкото се може по-откровено, честно и разкрепостено да се говори за него. По този начин всъщност се говори в книгата „Делото „Двуличник“. Супершпионинът Иван-Асен Георгиев – американски агент или политическа жертва“, излязла из-под перото на Продан Проданов, бивш служител в агентурно-оперативния отдел на Пето управление на Държавна сигурност – УБО (Управление за безопасност и охрана). На базата на множество преровени и изровени документи, на личен опит и на отлично познаване на епохата и на действията на службите авторът изгражда една убедителна картина на „тихата война“ между двете системи, в която отделни съдби биват пречупени, смачкани, съкрушени. Тъкмо през тази призма се разглежда и делото срещу българския служител в Организацията на обединените нации Иван-Асен Георгиев, чието дело – превърнало се в показно в началото на 60-те години на миналия век, се оказва огледало, в което кристално се виждат практиките, методите и не особено добросъвестните средства, употребявани от тайните служби за осъществяване на намеренията и целите, които са си поставили, без много-много да се съобразяват с истината и правните норми. Тъкмо поради тази причина смятам, че разглеждането на този казус в „Премълчаната история“ ще извика не само обоснован интерес сред аудиторията, но и ще създаде предпоставки, за един по-глобален поглед върху онова време на жертвоприношение на отделната личност в името на светлото бъдеще. За тази цел за разговор по тази тема съм поканил господата Продан Проданов, автор на книгата за Иван-Асен Георгиев, Емил Янев – редактор на книгата, и Кин Стоянов – неин издател.
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Ако желаете да оставите коментар, посетете страницата на предаването във Фейсбук


description: Лидерът на Социалдемократическата партия в Румъния, която спечели изборите, заяви, че партията ще предложи на президента нов кандидат за министър-председател, за да се избегне евентуална политическа криза в страната.Номинацията за поста на бившия министър на комуникациите...

title: Социалдемократите в Румъния ще предложат на предидента нов кандидат за министър-председател

maintext:
Ливиу Драгня - лидерът на партията, която спечели изборите в Румъния - Социалдемократическата, има двегодишна условна присъда за изборни измами
Лидерът на Социалдемократическата партия в Румъния, която спечели изборите, заяви, че партията ще предложи на президента нов кандидат за министър-председател, за да се избегне евентуална политическа криза в страната.
Номинацията за поста на бившия министър на комуникациите Сорин Гриндяну бе направена, след като президентът Клаус Йоханис не прие първото предложение за премиер да бъде назначена Севил Шайдех, която е от турско-татарското малцинство, мюсюлманка е и е омъжена за сирийски гражданин, смятан за подръжник на президента Башар Асад.
Според лидера на социалдемократическата партия Ливиу Драгня няма да може да бъде сформирано правителство преди Нова година, каквито бяха първоначалните намерения на партията.


authors:
Марта Младенова
Автор

description: Комисията за финансов надзор има възможност да проследи всяка претенция по автомобилните застраховки "Гражданска отговорност" и "Каско". Това е записано в годишния отчет на комисията. Тази година Карина Караиванова пое ръководството на надзорния орган от Стоян...

title: КФН може да проследява всяка претенция по автомобилните застраховки

maintext:
Комисията за финансов надзор има възможност да проследи всяка претенция по автомобилните застраховки "Гражданска отговорност" и "Каско". Това е записано в годишния отчет на комисията. Тази година Карина Караиванова пое ръководството на надзорния орган от Стоян Мавродиев.
Възможността за следене на полиците по автомобилните застраховки идва от развитието на информационните системи, включително и на достъпа на застрахователите до данните на МВР, допълват от небанковия надзор. Оттам могат да следят в реално време предявяването и изплащането на претенциите, а оттам и нивото на резервите на компаниите, за да е сигурно, че могат да изплащат обезщетенията.
Положителни резултати от Комисията отчитат и при работата си с инвестиционната общност. В същото време от КФН обръщат внимание, че редица техни предложения за подобряване на работата на пенсионноосигурителните дружества не са взети под внимание от парламента.


description: Кливланд победи Голдън Стейт със 109:108 точки в мач от редовния сезон в Националната баскетболна асоциация, който бе повторение на последния финал в най-силното първенство на планетата. Леброн Джеймс отбеляза 31 точки, а Кайри Ървинг добави още 25 включително и победната тройка,...

title: "Кливланд" победи "Голдън Стейт" в повторение на финала в НБА

maintext:
Кливланд победи Голдън Стейт със 109:108 точки в мач от редовния сезон в Националната баскетболна асоциация, който бе повторение на последния финал в най-силното първенство на планетата.
Леброн Джеймс отбеляза 31 точки, а Кайри Ървинг добави още 25 включително и победната тройка, само 3 секунди преди сирената.
Сан Антонио надделя над Чикаго със 119:100, а в дербито на Лос Анджелис, Лейкърс надигра Клипърс със 111:102 точки.
В други мачове от тази нощ: Оклахома - Минесота 112:100 и Ню Йорк - Босотън 114:119 точки.


authors:
Еленица Маринова
Автор

description: Българският лекарски съюз настоява болниците да получат парите, изработени през декември. На лечебните заведения не е било предварително съобщено, че ще работят с намалени бюджети, посочи д-р Стоян Борисов, секретар на Съюза.В края на месеца лечебните заведения разбраха, че...

title: БЛС настоява болниците да си получат парите за извършената дейност през декември

maintext:
Българският лекарски съюз настоява болниците да получат парите, изработени през декември. На лечебните заведения не е било предварително съобщено, че ще работят с намалени бюджети, посочи д-р Стоян Борисов, секретар на Съюза.
В края на месеца лечебните заведения разбраха, че НЗОК намалява бюджета им и извършената дейност няма да бъде заплатена, посочва доктор Николай Болтаджиев, председател на Националното сдружение на частните болници. Според него, болниците са поставени в много трудно положение, защото тези средства могат да бъдат спестени, единствено от заплатите на персонала.
Това ни се струва даже цинично, при условие че в държавната администрация и чиновниците взимат по 13 заплата.
Въпросът не е бил предварително обсъждан с Лекарския съюз, посочва доктор Стоян Борисов, секретар на Съюза.
Важният въпрос е, че имаме тотална намеса на държавата в Здравната каса и Лекарския съюз ще предприеме искове в това отношение.
От Здравната каса обясняват, че бюджетите се изплащат с парите от следващата година. Надзорният съвет е определил, че бюджетът ще се планира от средните разходи на болниците за септември, октомври и ноември. Определените за декември месечни стойности са с 2,5 процента по малко спрямо утвърдените за ноември, което според касата, опровергава твърденията, че намаленията на бюджетите на болниците е с 15 процента.


description: Цялата книга е пълна с красиви истории, защото в днешното сложно и трудно време човек наистина има нужда от красиви истории - за да вярва в доброто в човека, да има надежда, да продължава напред. Това каза за книгата си "Досие на убиец" издателката и писател Весела Люцканова...

title: Весела Люцканова: В днешното трудно време имаме нужда от красиви истории

maintext:
play
pause
stop
mute
unmute
max volume / Интервю на Емилия Антова с Весела Люцканова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Весела Люцканова
Цялата книга е пълна с красиви истории, защото в днешното сложно и трудно време човек наистина има нужда от красиви истории - за да вярва в доброто в човека, да има надежда, да продължава напред. Това каза за книгата си "Досие на убиец" издателката и писателв интервю за "Хоризонт". За нея това е втора криминална книга след "Вина за невинните".
Книгата е написана по истински случай и е получила награда от сдружение на криминалистите, разказа Весела Люцканова:
Главният герой живее срещу нас и го познавам от дете. Знам какво тихо, кротко, добро дете е. Когато ми казаха, че е в затвора с присъда за убийство, бях шокирана и изненадана.
Инцидентът, станал при самоотбрана, провокира Люцканова да напише тази история:
Какво принуждава един нормален, здравомислещ, добронамерен човек да може да убие другия, каква му е вината и какво е изкуплението...
Издателство "Весела Люцканова" популяризира норвежки автори, сред които определяния като властелин на норвежката проза Ларш Собю Кристенсен.
Цялото интервю е в звуковия файл.


authors:
Марта Младенова
Автор

description: Рекордна събираемост отчете Националната агенция за приходите /НАП/. По предварителна информация за 2016-а година са събрани 17,6 млрд. лева от данъци и осигуровки. От приходната агенция отчитат, че резултатът при събираемостта е близо 2 млрд. лева повече спрямо миналата година....

title: НАП отчете рекордна събираемост от данъци и осигуровки

maintext:
Рекордна събираемост отчете Националната агенция за приходите /НАП/. По предварителна информация за 2016-а година са събрани 17,6 млрд. лева от данъци и осигуровки.
От приходната агенция отчитат, че резултатът при събираемостта е близо 2 млрд. лева повече спрямо миналата година. Данъчните обясняват добрия си резултат с няколко фактора. Един от тях е, че все повече хора избират сами да декларират задълженията си и доброволно плащат просрочията към хазната. Другият фактор е засиленият фискален контрол и множеството проверки, направени от данъчните. Всичко това е довело до по-висока събираемост при преките и косвени данъци, здравните и социалните осигуровки.
От Националната агенция за приходите отчитат също и по-голямо доверие на гражданите към тях.


description: Най-малко двама души са загинали при експлозия на фойерверки в северния китайски град Таншан, предава агенция Ройтерс.Инцидентът е предизвикан от "нелегално складиране на фойерверки", се казва в изявление на местния отдел по сигурността.Заподозрените лица, отговорни за...

title: Двама загинаха при експлозия на фойерверки в Китай

maintext:
Най-малко двама души са загинали при експлозия на фойерверки в северния китайски град Таншан, предава агенция Ройтерс.
Инцидентът е предизвикан от "нелегално складиране на фойерверки", се казва в изявление на местния отдел по сигурността.
Заподозрените лица, отговорни за злополуката, са задържани и се провежда разследване.
Взривове във фабрики за фойерверки, много от които са нелицензирани и рядко спазващи правилата за безопасност, са често явление в Китай.


description: Регионалната здравна инспекция в Хасково свиква извънредно заседание, заради епидемиологичната обстановка в региона. Във вторник, регистрираните заболели са около 300 на 10 000, което е много близко до изискваните 310 за обявяване на грипна епидемия. Болни с различни усложнения са...

title: Хасково е близо до обявяване на грипна епидемия

maintext: Честито Рождество Христово! През тези седмици е приятно да ходи човек по улиците – покрай празниците украсата ги направи по-човечни, не толкова строги за минувача. Разбира се, и кичът отново разцъфтя по фасадите и вътре в сградите, но явно без него не може – да си спомним, че самият Дядо Коледа е измишльотина на рекламата и няма нищо общо с Рождеството на..


authors:
Росица Панайотова
Автор

description: Тя започва да се формира като наука когато изследователите откриват първите паметници на Изтока и Античността, свързвани със Свещената книга, а писмеността на древен Египет, на цивилизациите на Двуречието и Хетското царство, са разшифровани. По-късно разработеният от химика и...

title: Библейската археология

maintext:
play
pause
stop
mute
unmute
max volume / Чуйте разговора с Екатерина Дамянова. Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Тя започва да се формира като наука когато изследователите откриват първите паметници на Изтока и Античността, свързвани със Свещената книга, а писмеността на древен Египет, на цивилизациите на Двуречието и Хетското царство, са разшифровани. По-късно разработеният от химика и Нобелов лауреат Уилърд Либи радиовъглероден метод за анализ на предмети с органичен произход разширява нейните възможности за постигане на научна достоверност. Но кои са онези места, събития, обичаи, ритуали и личности от Стария и Новия завет, които откритите артефакти потвърждават в качеството си на доказателствен материал за разлика от множеството фалшификати? Какво разкриха до сега в процеса на своята работа с тъй наречените. „Кумрански ръкописи“ учените, попаднали на тях още през 1947 година край Мъртво море с помощта на един овчар? Изясни ли се най-сетне автентиката на Торинската плащеница, изложена в италианската катедрала „Св. Йоан Кръстител“ и Кивота, съхраняван в една църква в етиопския град Аксум? А появата на Потопа или Витлеемската звезда преди хилядолетия?Разликата между реалности, фантазии и хипотези, както и между недомислици, фалшификации и реликви в съответствие с представите за свещено в съвременната библеистика анализира богословът доц. Екатерина Дамянова.


description: Русия пусна днес в експлоатация тръбопровод, пренасящ руски газ до Крим, предадоха Ройтерс и ТАСС. Президентът Владимир Путин обяви, че това е стъпка, която ще засили икономическия растеж на полуострова, анексиран от Москва през 2014 година.    Москва строи също мост за...

title: Русия пусна в експлоатация тръбопровод, пренасящ руски газ до Крим

maintext:
Русия пусна днес в експлоатация тръбопровод, пренасящ руски газ до Крим, предадоха Ройтерс и ТАСС.
Президентът Владимир Путин обяви, че това е стъпка, която ще засили икономическия растеж на полуострова, анексиран от Москва през 2014 година.
Москва строи също мост за автомобили и жп превози, който да свърже полуострова с континенталната част на Русия, припомня Ройтерс.


description: Клуб „Милениум“, който обединява млади българи, завършили в чужбина и родени след 1981 година, организира дискусия под мотото „Във вихъра на Европа“. Предвиждаше се форумът да бъде първото голямо публично участие на новоизбрания президент Румен Радев, но то се...

title: Цветелина Пенкова: НПО секторът трябва да се включи в подготовката за българското председателство

maintext:
play
pause
stop
mute
unmute
max volume / Интервю на Силвия Великова с Цветелина Пенкова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Румен Радев
Клуб „Милениум“, който обединява млади българи, завършили в чужбина и родени след 1981 година, организира дискусия под мотото „Във вихъра на Европа“. Предвиждаше се форумът да бъде първото голямо публично участие на новоизбрания президент, но то се отлага.
Ядрото на събитието остава, както е заложено, с основен акцент българското председателство през 2018 година, съобщи за "Хоризонт" Цветелина Пенкова, член на УС на "Милениум", която живее във Великобритания. Ще бъде обсъден и Брекзит.
В такъв тип ангажираност е много важно участието на НПО сектора и бизнеса, подчерта Цветелина Пенкова относно предстоящото българско председателство. Тя декларира готовността на "Милениум" да работи с официалните институции и да разработва определени кампании.
С оглед на преговорите по Брекзит като един от основните фокуси на българското председателство, от "Милениум" инициират създаването на лобистка група от Източна Европа, която цели участието на гражданското общество в преговорите, за да се избегне налагането на двоен стандарт от страна на Великобритания към различните държави-членки на ЕС след напускането на Съюза.
Запитана след силната ангажираност на "Милениум" с кампанията на Ирина Бокова за генерален секретар на ООН, може ли да се каже, че организацията клони по-скоро към левите идеи, Пенкова подчерта, че не би поставила клуба в определен политически спектър и допълни:
Кампанията на Ирина Бокова беше исторически шанс за България. За жалост се получи едно разединение, с което не можахме се справим. България загуби в крайна сметка.
Още детайли за днешната дискусия чуйте в звуковия файл.


authors:
Добрина Добрева
Автор

description: През 2017 година за социални дейности, които са делегирани от държавата, Столичната община ще получи в бюджета си над 15 млн лева от държавния бюджет, съобщи заместник-кметът по социални дейности Албена Атанасова. Издръжката от местната дейност и дофинансиране за социални...

title: Два нови социални центъра ще отворят врати в София

maintext:
През 2017 година за социални дейности, които са делегирани от държавата, Столичната община ще получи в бюджета си над 15 млн лева от държавния бюджет, съобщи заместник-кметът по социални дейности. Издръжката от местната дейност и дофинансиране за социални услуги е над 11 млн. лева. Две нови социални услуги с делегирани държавни дейности започват да се подготвят от общината през следващата година. Ще бъдат разкрити два центъра - за работа с деца на улицата и Център за онкоболни хора.
play
pause
stop
mute
unmute
max volume / Заместник-кметът на София по социалните дейности Албена Атанасова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
play
pause
stop
mute
unmute
max volume / Общинската пекарна ще може да произвежда за социалните заведения Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Столичната община възнамерява да кандидатства по ОП "Развитие на човешките ресурси" за финансиране на проект за социално предприемачество. Това е различен начин на икономическа активност със социална мисия. Обикновено тези предприятия се издържат изцяло от собствената си стопанска дейност, функционират в полза на служителите си, като им осигурява заетост или в полза на други уязвими групи. Всички тези идеални цели са вплетени в проекта за общинска пекарна. Албена Атанасова разкрива повече подробности:


authors:
Росица Панайотова
Автор

description: play pause stop mute unmute max volume / Чуйте предаването Update Required To play the media you will need to either update your browser to a recent version or update your Flash plugin. Как модерното авангардно изкуство в своите...

title: Радиоенциклопедия "Петте сетива и шестото чувство": Сетивата в света на изкуството

maintext:
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Как модерното авангардно изкуство в своите художествени инсталации търси пътя към невидимото и нечутото в областта на инфрачервеното излъчване и ултразвуковия честотен спектър на границата с науката? Може ли светлината да се превърне в своеобразно „тактилно” сетиво с помощта на лазера, фотоапарата и микроскопа?
Защо златното сечение в живописта продължава да предизвиква интуицията на хората на изкуството до днес?
Отговорите от биохимика Христо Колев, художниците Калин Николов и Милена Владимирова и професионалния фотограф Тодор Ялъмов.


description: Българската хранителна банка дарява за Хитрино. Продуктите ще бъдат насочени към 110 най-пострадали семейства – с разрушени или силно пострадали къщи. Пострадалите са били посочени от общината, а доставките ще бъдат до домовете. Това сподели изпълнителният директор на БХБ...

title: Два тона храни потеглят към 110-те най-пострадали семейства в Хитрино

maintext:
play
pause
stop
mute
unmute
max volume / Интервю на Таня Величкова с Цанка Миланова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Българската хранителна банка дарява за Хитрино. Продуктите ще бъдат насочени към 110 най-пострадали семейства – с разрушени или силно пострадали къщи. Пострадалите са били посочени от общината, а доставките ще бъдат до домовете.
Това сподели изпълнителният директор на БХБ Цанка Миланова за предаването „Преди всички“ по „Хоризонт“. Първата доставка е от около 2 тона консервирани храни, подходящи за директна консумация и за приготвяне на ястия.
Те ще получат пакет между 10 и 12 килограма. Въпрос на техен избор е как да консумират тази храна. Ние сме готови още следващата седмица да направим и втора доставка.
С 5 консервни фабрики от Съюза на преработвателите на плодове и зеленчуци, ние събрахме около 10 тона, които са предоставени от тях, а ние сме в готовност да разпределим и да доставим до Хитрино. Имаме възможност за още месеци напред да подкрепяме тези хора. Ние също мобилизираме, с нашите редовни дарители, допълнителни количества храна. Има фирми, които даряват ваучери за храна. С тях осигурихме допълнително количество трайни консервирани храни, които отново ще достигнат до хората в Хитрино. Имаме ангажимент в следващите зимни месеци тези хора да бъдат подкрепяни за осигуряване на прехраната.
Миланова гарантира, че програмата е гъвкава и броят на подкрепяните може да се променя, ако общината посочи, че и други хора имат нужда.
Доброволци са винаги добре дошли в нашия склад. Изключително много разчитаме на подкрепата от доброволци, защото нашият екип е от четирима души. Могат да посетят нашата фейсбук страница или интернет страницата на Хранителната банка. Там оповестяваме график с възможности за доброволстване.
Хранителната банка има и своя DMS кампания за събиране на храна за социално слаби и хора в нужда на номер 17 777, припомни Миланова. Ангажиментът е банката да осигури 10 порции храна срещу всеки дарен лев.
Тази година са спасени над 290 тона храна, което е ръст с почти 15% в сравнение с последните почти 5 години, допълни тя. Прогнозите са количеството да се удвои догодина заради отпадането на ДДС и други насърчителни мерки.


description: „Потвърдено: Победителят от Джошуа-Кличко трябва да срещне претендента Кубрат Пулев в следващия мач (не са разрешени мачове преди това)“, написа в социалната мрежа туитър Кале Зауерланд, мениджърът на Кобрата. Кубрат Пулев победи Самюел Питър на 3 декември в „Арена...

title: Кале Зауерланд: Победителят от мача Джошуа - Кличко трябва да се бие с Пулев

maintext:
„Потвърдено: Победителят от Джошуа-Кличко трябва да срещне претендента Кубрат Пулев в следващия мач (не са разрешени мачове преди това)“, написа в социалната мрежа туитър Кале Зауерланд, мениджърът на Кобрата. Кубрат Пулев победи Самюел Питър на 3 декември в „Арена Армеец“ и стана интерконтинентален шампион на Световната боксова асоциация (WBA).
Джошуа и Владимир Кличко ще се бият на 29 април на 90-хилядния стадион „Уембли“ в Лондон. Британецът ще заложи шампионския си пояс на Международната боксова федерация (IBF), двамата ще боксират и за вакантната титла в тежка категория на WBA. Организаторите обявиха, че вече са изкупени 50 000 билета, втората част от продажбите стартира на 16 януари.
В същото време обаче английската тв „Скай спортс“ цитира думи на президента на (WBA) – Хесус Мендоса, който заяви, че победителят от мача в Лондон ще се бие с кубинеца Луис Ортис за титлата на асоциацията и това е решено.


authors:
Невена Праматарова
Автор

description: Френският актьор Жерар Депардийо беше една от най-големите звезди на десетото издание на кинопанорамата „50 дни световно кино във Флоренция“ през 2016 година. Десетото издание на фестивала представи най-доброто от кинематографиите на различни държави и показа десетки нови...

title: Жерар Депардийо завладя кинопанорамата във Флоренция през 2016

maintext: Не си отивай, ще ми бъде тъжно без твоите ръце. Не си отивай, ще ми бъде тъжно без твоите единствени ръце. Не си отивай, аз ще ти направя най-страшното признание. Под мостовете не шумят реки, когато ти не си със мен. Пристанищата са най-мръсно доказателство за липса на море, когато теб те няма. Не си отивай. Това е..


description: Атакуващият полузащитник Юлиан Дракслер ще премине в Пари Сен Жермен през януари за сумата от 47 милиона евро глобално, пишат медиите, след като страните по договора се споразумяха да не разкриват подробности.   23-годишният Дракслер ще пътува за Париж, където ще премине...

title: Юлиан Дракслер ще премине в "Пари Сен Жермен" срещу 47 милиона евро

maintext:
Атакуващият полузащитник Юлиан Дракслер ще премине в Пари Сен Жермен през януари за сумата от 47 милиона евро глобално, пишат медиите, след като страните по договора се споразумяха да не разкриват подробности.
23-годишният Дракслер ще пътува за Париж, където ще премине медицински тестове и след това ще сложи подписа под личния си договор за 4 години и половина.
Според информатор на ДПА, трансферната сума е 42 милиона евро, а 5 милиона са бонусите за определени постижения на играча и на новия му отбор с него в състава.
Дракслер пристигна в града на Фолксваген през август 2015-а година от Шалке'04 за 36 милиона евро, а идеята беше да замести напусналия в посока Манчестър Сити Кевин Де Бройне. Но така и не успя да се адаптира по най-добрия начин и успя да вкара само пет гола за 34 мача със зелената фланелка. Общо той може да се похвали със 153 мача и 27 гола в Бундеслигата изобщо, както и с три гола за 27 мача за националния отбор на страната.


description: Президентът на Румъния Клаус Йоханис номинира за министър-председател на страната кандидата от Социалдемократическата партия Сорин Гриндяну, съобщи Ройтерс.Решението на президента дойде почти три седмици след категоричната победа на социалдемократите и съюзниците им от...

title: Президентът на Румъния номинира за премиер социалдемократ - бивш министър на комуникациите

maintext:
Президентът на Румъния Клаус Йоханис номинира за министър-председател на страната кандидата от Социалдемократическата партия Сорин Гриндяну, съобщи Ройтерс.
Решението на президента дойде почти три седмици след категоричната победа на социалдемократите и съюзниците им от Алианс на либералите и демократите в парламентарните избори. Йоханис отхвърли първата им кандидатка за премиер – Севил Шайдех, без да посочи причини.
43-годишният Гриндяну е математик по образование, бивш заместник-кмет на Тимишоара и бивш министър на комуникациите и информационните технологии. Очаква се, че новото правителство ще поеме управлението на Румъния през януари, след формален вот в двете камари на парламента. Там коалиционните партньори разполагат с 250 от общо 465 депутати.


description: Германският държавен дълг нарасна през третото тримесечие на настоящата година спрямо края на 2015 година, показват данни на германската статистика Destatis. Дългът на общия публичен бюджет към непубличния сектор в страната достигна в края на третото тримесечие 2,0314 трлн. евро, като...

title: Нарастване на публичния дълг на Германия през третото тримесечие на годината

maintext:
Германският държавен дълг нарасна през третото тримесечие на настоящата година спрямо края на 2015 година, показват данни на германската статистика Destatis.
Дългът на общия публичен бюджет към непубличния сектор в страната достигна в края на третото тримесечие 2,0314 трлн. евро, като се повиши с 0,4% или с 8,9 млрд. евро спрямо 31-ви декември миналата година.
Спрямо предходното тримесечие на настоящата година държавният дълг на Германия се увеличи с 0,3% или с 6,2 млрд. евро.
Трябва да се има предвид, че непубличният сектор включва кредитните институции, както и останалия вътрешен (например частния бизнес) и невътрешен сектор.
Според Destatis най-голямо абсолютно увеличение от 31-ви декември 2015-а година до края на септември 2016-а година е отчетено при федералния дълг на страната, като той е нараснал с 0,7% или с 8,7 млрд. евро до общо 1,2737 трлн. евро.


description: Най-малко 39 души починаха след консумация на отровен алкохол в Източен Пакистан, а над 150 души бяха приети в клиники за лечение, съобщава ДПА. Състоянието на над 20 пациенти е критично. Десетки жители на пакистанския окръг Тоба Тек Сингх в провинция Пенджаб припаднали, след...

title: Най-малко 39 души починаха след консумация на отровен алкохол в Пакистан

maintext:
Най-малко 39 души починаха след консумация на отровен алкохол в Източен Пакистан, а над 150 души бяха приети в клиники за лечение, съобщава ДПА.
Състоянието на над 20 пациенти е критично.
Десетки жители на пакистанския окръг Тоба Тек Сингх в провинция Пенджаб припаднали, след като пили домашен алкохол. Напитката била консумирана по време на празнуване на Коледа от християнска общност.


authors:
Любомир Методиев
Автор

description: Честито Рождество Христово! През тези седмици е приятно да ходи човек по улиците – покрай празниците украсата ги направи по-човечни, не толкова строги за минувача. Разбира се, и кичът отново разцъфтя по фасадите и вътре в сградите, но явно без него не може – да си спомним, че...

maintext:
Честито Рождество Христово! През тези седмици е приятно да ходи човек по улиците – покрай празниците украсата ги направи по-човечни, не толкова строги за минувача. Разбира се, и кичът отново разцъфтя по фасадите и вътре в сградите, но явно без него не може – да си спомним, че самият Дядо Коледа е измишльотина на рекламата и няма нищо общо с Рождеството на Сина Божи и с християнството. То е въпрос на култура и на пари, не упреквам никого за тези неща, пък и взех да свиквам и да не им обръщам внимание.
Тази година обаче към тези чувства се прибави и известна тревога. Боя се за хората, които са сложили разни украси в домовете и магазините си, защото съвсем неотдавна Народното събрание наложи специални изисквания и заплаши с глоби онези, които излагат на показ комунистически символи. А по елхи, прозорци и витрини изобилстват петолъчките. За знамената пред сума посолства да не говорим – и по тях петолъчки, петолъчки...
play
pause
stop
mute
unmute
max volume / „Темата на деня в 300 секунди” - сряда, 28 декември Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin


description: Брадли Уигинс обяви официално оттеглянето си от професионалния спорт, с което прекрати кариера, в която спечели рекордните за британски колоездачи осем олимпийски медала и титла от "Тур дьо Франс". 36-годишният състезател направи това чрез съобщение в социалните мрежи."2016...

title: Брадли Уигинс прекрати кариерата си

maintext:
Брадли Уигинс обяви официално оттеглянето си от професионалния спорт, с което прекрати кариера, в която спечели рекордните за британски колоездачи осем олимпийски медала и титла от "Тур дьо Франс". 36-годишният състезател направи това чрез съобщение в социалните мрежи.
"2016 е краят на тази глава от моя живот. Изпълних детската си мечта да се занимавам със спорта, в който се влюбих на 12-годишна възраст", написа той на профилите си във Фейсбук и Инстаграм.
Уигинс е най-титулуваният британски олимпиец с пет златни от общо осем медала. Той стана и първият представител на страната с титла в "Тур дьо Франс", който спечели през 2012-а година.


authors:
Мая Щърбанова - Кор.На Бнр В Добрич
Автор

description: Министърът на околната среда и водите Ивелина Василева и кметът на Добрич Йордан Йорданов подписаха договор за предоставяне на безвъзмездна финансова помощ от Оперативна програма „Околна среда“ за изграждането на водния цикъл на града. На подписването присъства и...

title: За изграждането на водния цикъл на Добрич ще бъде предоставена безвъзмездна финансова помощ

maintext:
Министърът на околната среда и водите Ивелина Василева и кметът на Добрич Йордан Йорданов подписаха договор за предоставяне на безвъзмездна финансова помощ от Оперативна програма „Околна среда“ за изграждането на водния цикъл на града. На подписването присъства и министър-председателят в оставка Бойко Борисов.
По думите на министър Василева това е най-мащабният проект, реализиран някога от Община Добрич.
Чрез реализацията на този проект ще бъде обхванат целият град, ще бъдат положени нови тръби и ще бъдат намалени загубите на вода. Голямата полза, разбира се, е за здравето на хората.
Добрич води черната статистика по загуба на вода - близо 86 процента. Общата стойност на проекта е 114 милиона лева. От тях 86.2 милиона лева са безвъзмездното финансиране.


authors:
Николай Христов
Автор

description: Пожар е избухнал в кооперация в столичния квартал "Банишора". На място са изпратени 4 екипа на пожарната, съобщиха за "Хоризонт" от МВР. Няма пострадали. Най вероятната причина за възникването е битов инцидент....

title: Пожар в кооперация в столичния квартал "Банишора"

maintext: Подозренията срещу тунизиеца Анис Амри , че е извършител на атентата на коледен пазар в Берлин, вече са доказани. На волана на камиона, с който бяха убити 12 души и ранени 48, са открити неговите пръстови отпечатъци. Късно в сряда полицията обяви, че е намерила портфейл с документи на името на Анис под седалката на камиона. Това не е..


authors:
Николай Христов
Автор

description: Столичната полиция обяви какви предохранителни мерки ще бъдат взети на 31-ви декември на площад "Александър Батенберг". Преди Новогодишния концерт екип на баретите ще провери за евентуални поставени взривни устройства там, съобщи Борислав Муеров, началник на...

title: СДВР с мерки за сигурност на 31-ви декември

maintext: Лидерът на "Боко Харам" Абубакар Шекау обяви, че групировката му е в безопасност. Във видео, публикувано днес, Шекау отрече твърдението на нигерийския президент Мухамаду Бухари , че джихадистите са били прогонени от бастиона си в гората Самбиса в Нигерия. В безопасност сме. Не сме прогонени откъдето и да било. Тактиките и стратегиите не могат да..


authors:
Николай Христов
Автор

description: Тялото на човек бе открито в канал на бул. "Евлоги и Христо Георгиеви" в столицата. Сигналът в полицията е подаден минути преди 9 часа. По информация на "Хоризонт" тялото е на мъж на възраст около 50 години. Към момента няма данни за извършено престъпление, в това...

title: Тялото на човек бе открито в Перловската река

maintext:
Тялото на човек бе открито в канал на бул. "Евлоги и Христо Георгиеви" в столицата. Сигналът в полицията е подаден минути преди 9 часа.
По информация на "Хоризонт" тялото е на мъж на възраст около 50 години.
Към момента няма данни за извършено престъпление, в това число и убийство. Огледите до момента са показали, че най-вероятно става дума за нещастен инцидент. Все още не е изяснена самоличността на човека.
При първоначалния оглед са открити рани, но не се изключва възможността те да са от падане.
Случаят се разследва от Столичната полиция.